Nafarroako Parlamentuko Hezkuntza Batzordeak, 2020ko irailaren 23an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da modulu ekonomikoak alda ditzan eta toki-  
entitateekiko hitzarmenak zabal ditzan, haur-eskoletan eta derrigorrezko hezkuntzako ikastetxe publikoetan COVID-19aren aurkako indartze-neurriak finantzatzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du modulu ekonomikoak alda ditzan eta toki-entitateekiko hitzarmenak zabal ditzan, haur-eskoletan eta derrigorrezko hezkuntzako ikastetxe publikoetan COVID-19aren aurkako indartze-neurriak finantzatzeko, itunpeko irakaskuntzan egin den bezala.

2. Nafarroako Parlamentuak Hezkuntza Departamentua premiatzen du hausnar dezan garbiketa- eta desinfekzio-jarraibideak malgutzeaz landa-ikastetxe txikiei dagokienez, ikasle-kopuruaren arabera".

Iruñean, 2020ko irailaren 28an

Lehendakaria: Unai Hualde Iglesias